  Туспуктэм: vk.com (Шарканский район) Наталия Сильвестрова Шарканын киноя «СамоделКИНО» школа усьтӥськиз. Ӵектос «Росмолодёжь.Гранты» вожвылъяськонын вормиз. Со сярысь ёрос администрацилэн пресс-службаез ивортӥз. Школае Шаркан ёросысь 14-35 аресъем 40 егитъёс пырисько. Соос куинь ӧръя дышетскон ортчо: сценарной мастерство но режиссура, операторской мастерство но монтаж, актерской мастерство. Сценарий гожтон но кино пуктон ӧръя Башкириысь кинорежиссёр, Россиысь кинематографистъёслэн огазеяськонзылэн ёзчиез Булат Юсупов тодон-валанъёс сётэ. Снимать карыны но монтировать карыны азьветлӥсь, «Куара» огинлэн операторез, Кузебай Герд нимо гимнациысь дышетӥсь Владимир Вахрушев дышетэ. Актёрской мастерствоя егитъёсын Екатеринбургысь театр кун институтэз йылпумъям актёр, Россиысь театр ужчиослэн огазеяськонзылэн театр калыккуспо гужем школаязы пыриськись Николай Молчанов ужа. Дышетскон бере егитъёс сценарий дасялозы но удмурт кылын фильм лэсьтозы Тегъёс: кино Лулчеберет Шаркан Удмуртия  